Félag eldri borgara hefur ekkert með nýja ferðaskrifstofu að gera Félag eldri borgara í Reykjavík og nágrenni hefur sent frá sér yfirlýsingu um ferðamál . Þegar er búið að ákveða ferð til Pétursborgar í Rússlandi á vordögum , þegar allt verður í blóma þar eystra , og innan tíðar verður ferðaáætlun sumarsins kynnt Á vefsíðu Landssambands eldri borgara er svo spurt , Hvað er Ferðaskrifstofa eldri borgara ? Svarið er eftirfarandi : Ferðaskrifstofan er nýstofnuð og er hluti af Niko ehf. sem meðal annars rekur vefsíðuna Hotelbokanir.is þar sem boðið er upp á , eins og nafnið bendir til , að finna hagstæð kjör fyrir fólk sem er að leita sér að skammtímagistingu á ferðalögum erlendis . Vinsælustu ferðir utanlands síðustu ár , hafa verið ferðir á vorin til Færeyja og Pétursborgar í Rússlandi sem og aðventuferð til Kaupmannahafnar í Danmörku . Eins og fram kemur í yfirlýsingu FEB í Reykjavík þá hyggst félagið halda áfram að bjóða upp á sínar vinsælu ferðir og ef eitthvað er að auka frekar ferðaframboð sitt fyrir eldri borgara .